
STATE PREDICATES: PROPERTIES AND LINGUISTIC TESTS. The study presents lin- 
guistic tests for diagnosing Zeno Wendler's verb classes, illustrated by selected Bulgarian verbs. 
The tests are divided into three groups, according to grammatical aspectuality, durativity and teli- 
city, and agentivity. The research reveals that tests which rely on semantic compatibility at the lexi- 
cal level (and not on semantic compatibility between lexical and grammatical level) are applicable 
for both English and Bulgarian. The research methodology is also based on Emmon Bach's and 
David Dowty's classifications of verb classes in which stage-level and individual-level predicates 
are distinguished, with a focus on agentivity in Dowty's approach, as well as on Donald Davidson's 
representation of action verbs as predicates with a hidden event argument. This theory has been 
refined by Claudia Maienborn to include a formal description of state predicates representing the 
ontological difference between two kinds of states: state verbs that denote true Davidsonian even- 
tualities (Davidsonian states) and stative verbs that resist a Davidsonian analysis (Kimian states). 
These theoretical considerations allow to describe states as a heterogeneous class and provide 


reliable means for distinguishing different types of states. 

1. УВОД 


Многократно е посочвано, че деленето на ситуациите OT действителността на ста- 


тични и динамични произтича от Аристотел (Kenny 1963: 173-183; Dowty 1979: 52-53; 


Rothstein 1999: 2 и др.), а в по-ново време като изходна се налага класификацията 


на Зено Вендлер (Уеп Мег 1957), която се основава на следните свойства: промяна 


1 Настоящият текст е резултат от изпълнението на научната програма на проекта Онтология на 
ситуациите за състояние - лингвистично моделиране. Съпоставително изследване за български 
и руски, подкрепен от Фонд Научни изследвания (Договор № КП-06-П РУСИЯ-78) по Програма за 
двустранно сътрудничество България-Русия 2020 г. 

(change) със стойности динамичност (dynamicity) - c определена или неопределена 
промяна (definite - indefinite change), и статичност (stativity); продължителност 
във времето (temporal extent) със стойности продължителност (durativity) и миг- 
новеност (punctuality); дефинирана крайна точка (homogeneity) със стойности npe- 
делност (telicity) и непределност (atelicity), и съдържа четири ситуационни типа: 
- състояния (states) - продължителни статични ситуации, които са непределни; 
- дейности (activities) - продължителни динамични ситуации, които са непре- 
делни; 
- изпълнения или осъществявания (accomplishments) - продължителни дина- 
мични ситуации, които са пределни; 
- “постижения (achievements) - мигновени динамични ситуации, които Ca пре- 
делни. 

Както се посочва, състоянията могат да възникнат в резултат от промяна, но 
сами по себе си не включват промяна. Състоянията продължават определен период 
от време (Vendler 1967: 103), но не изразяват процес и не могат да бъдат определени 
като действия (Уеп ег 1967: 106). 

Класификацията на Зено Вендлер е последвана от различни по-подробни класи- 
фикации на ситуационните типове (Dowty 1979: 184; Bach 1986: 6; Paducheva 1996: 107; Van 
Valin & LaPolla 1997: 115-117 и др.), Ho обичайното деление e между състояние и всички 
останали типове, като, разбира ce, самите състояния също не са хомогенен клас. 

В съвременните изследвания за събитийната структура често вместо термина 
събития (events) се използва терминът eventualities (Bach 1986: 6) със значение си- 
туации (от действителността) с темпорална структура. В настоящото изследване 
използваме термина ситуация (от действителността), като приемаме, че базовата 
ситуация се изразява от предиката и аргументите и може да бъде модифицирана 
от неограничено множество незадължителни лексикални модификатори (с адвер- 
биални характеристики) или от граматични модификатори (например темпорални 
характеристики, изразени на морфологично равнище). За означаване на различните 
групи предикати при класификация на ситуациите (от действителността) използ- 
ваме термина ситуационен mun (eventuality type), тъй като, както се отбелязва, този 
термин е по-неутрален (ЕШр 1999: 15) в сравнение с термини като аспектуални кла- 
coge (Dowty 1979: 32), лексикално-аспектуални класове (Rothstein 1999: 3) и др. 

В рамките на предлаганото изследване се проследяват някои от тестовете за 
разграничаване на различните ситуационни типове с фокус върху състоянията. Ос- 


новните цели са две: да се проследи в каква степен тестовете, които обичайно са 

конструирани за английски (a B някои случаи и за руски), ca валидни за българския 
език, и (въз основа на тях) да се откроят семантичните характеристики, които са 
отличителни при дефинирането на ситуационния тип състояние и класовете преди- 
KaTH, KOHTO обединява. 

Последователно ще бъдат разгледани някои OT лингвистичните тестове, KOHTO 
се прилагат за разграничаване на ситуационните типове на Зено Вендлер, като за 
български тяхното действие ще бъде илюстрирано върху подбрана група глаголи за 
състояние с точно дефинирано значение. Ще бъдат проследени по-подробно класи- 
фикациите наситуационните типове на Емон Бах (Bach 1981) и на Дейвид Даути (Dowty 
1979), в които се разграничават постоянни от временни състояния, като при класи- 
фикацията на Дейвид Даути се въвежда и разграничение на базата на признака аген- 
тивност. Ще бъдат представени лингвистични тестове за определяне на постоянни 
и временни състояния (Paducheva 1996), които се основат на семантична съчетаемост 
на лексикално равнище и следователно се очаква да бъдат валидни и за български. 

Класификацията на ситуационните типове се надгражда посредством прена- 
сянето на анализа на Доналд Дейвидсън на глаголите за действие като предикати със 
скрит събитиен аргумент (Davidson 1967) към формалното описание на предикатите 
за състояние и противопоставянето на двата основни типа състояния: постоянни ста- 
тивни предикати (кимианско състояние, състояние по Ким) и временни предикати 
за състояние (Дейвидсъново състояние, състояние по Дейвидсън) (Maienborn 2005; 
Maienborn 2019). По този начин различните ситуационни типове състояние се раз- 
глеждат в единна теоретична рамка, включително при изразяването им посредством 


глаголни предикати и предикативни прилагателни. 


2. ЛИНГВИСТИЧНИ ТЕСТОВЕ ЗА СИТУАЦИОННИТЕ ТИПОВЕ НА ЗЕНО 
ВЕНДЛЕР 
Накратко ще представим и коментираме част от съществуващите лингвистични тес- 
тове, които имат отношение към разграничаването на четирите ситуационни типа 
на Зено Вендлер с фокус върху ситуационния тип състояние. Използваме тестовете, 
които са обобщени от Дейвид Даути (Dowty 1979: 55) на базата на предходни изслед- 
вания (Ryle 1949; Уеп ег 1957; Kenny 1963; Lakoff 1965 и др.). 

Един от основните проблеми при класификацията на ситуационните ти- 


пове и на глаголните предикати (именните предикативи), които ги изразяват, е, че 


1 В рамките на предикатите за състояние означаваме постоянните предикати с термина стативни 
предикати, а временните - стермина предикати за състояние. 

примерите ce посочват без дефиниция за значението, макар че B повечето случаи 
са многозначни и в различните си значения могат да принадлежат към различни 
класификационни групи. За да проверим валидността на (част от) предлаганите 
тестове за разграничаване на ситуационни типове за български (в частност на преди- 
катите за състояние), използваме една OT съществуващите класификации (Van Valin 
& LaPolla 1997: 115). Избира се по един представителен глагол за всяка група, като не 
се разглеждат предикативните прилагателни; предлага се кратка дефиниция на зна- 
чението, с което се употребява глаголът; кратък пример, който илюстрира значението 
ив който глаголът е в 3 лице, единствено число, сегашно време, като се дават толкова 


примери, колкото синтактични структури се реализират със съответното значение. 


Групи (предикати / предикативи) за състояние (Van Valin & LaPolla 1997: 115): 

- състояние или положение (State or condition): боледувам. 
‘прекарвам някакво заболяване: Момчето боледува от рахит. 

- съществуване (Existence): съществувам. 
‘някой или нещо е налице’ (Свидетелят / книгата) съществува. 

- местоположение (Риге location): намирам се. 
‘на определено място съм” (Лодката / рибарят) се намира на брега. 

- възприятие (Perception): гледам. 
‘възприемам със зрението си нещата около мене: Момчето гледа 
(ябълката / как ябълката пада). 

- знание (когнитивност) (Cognition): зная. 
‘имам знания, информация за някого или нещо; известно ми e": 
Момчето знае (името му / че огънят пари). 

- “желание (Desire): искам. 
‘имам желание нещо да се случи: Момчето иска (размяна / да ce омъжиш 
за него). 

- пропозиционално отношение (Propositional attitude): вярвам. 
“убеден съм в съществуването или истинността на нещо: Момчето вярва 
(в духове / че има духове). 

- притежание (Possession): имам. 
‘притежавам нещо, включително като природна даденост: Момчето има 
(квартира / добра памет). 

- вътрешно преживяване (Internal experience): чувствам. 
“изпитвам усещане посредством сетивата си: Момчето чувства (хлад / 


(че / как) го пронизва хлад). 

- емоция (Emotion): обичам. 
“изпитвам чувство на обич към някого или нещо: Момчето обича 
(момичето / ягоди). 


- атрибутивност / идентификация (Attributional / identificational): висок е. 


Изброените по-долу лингвистични тестове ще бъдат проверени за избраните глаголи 
в посочените значения, като реалните примери са от Българския национален корпус", 


ав някои случаи са конструирани и допълнителни примери. 


2.1. Граматичен тест за предикати за състояние 
Глаголи, които са предикати за състояние, не образуват сегашно продължително време 


(в английски - Уеп [ег 1957: 144; Dowty 1979: 55): 


La. *Јоһп is knowing the answer. (Dowty 1979: 55 - know (зная) в сегашно продължително 
време) 
Джон знае отговора. (На български примерът е граматичен.) 

1.6. John is running. (run (тичам) в сегашно продължително време) 
Джон тича. 

1.B. John is building a house. (Dowty 1979: 55 - build (строя) B сегашно продължително време) 
Джон строи къща. 


Изразяването на сегашно продължително време в английски не е възможно при пос- 
тоянните CTaTHBHH предикати, например *]асК is resembling Greta (Джак прилича на 
Грета - Carlson 1977: 187), но може да се реализира, ако предикатът изразява епизодич- 
ност (Bach 1981: 77). Дейвид Даути (Dowty 1979: 173-180) също посочва, че съществуват 
предикати за състояние, които могат да се употребяват в сегашно продължително 
време в английски, и в такъв случай състоянието се интерпретира като сравнително 
краткотрайно или временно. Подобни употреби (в определен контекст и с неголяма 
честота) могат да бъдат обяснени според нас с транспозиция между граматични зна- 
чения: когато формата за едно граматично значение се употребява със семантиката 
на друго граматично значение. Подобно е мнението, че ако глаголи за състояние се 
използват в сегашно продължително време в английски, това означава, че има пре- 
включване OT статичност към динамичност и глаголите за състояние могат да изразя- 


ват дейности (Walkova 2012: 507): 


1 Вж. Коева, Светла. „Българският национален корпус в контекста на световната теория и практика.“ 
В: Коева, Светла, съст. Езикови ресурси и технологии за български: 29-52. София: АИ Проф. Марин 
Дринов, 2014. 

2. You аге being silly. (Walkova 2012: 507) 
Държиш се enynaeo. 


Превключването към изразяване на динамичност от глаголи за състояние може да се 
осъществи, ако на съответния субект може да ce припише съзнателно, волево (volitio- 
па!) действие (Walkova 2012: 508). 

Разглежданият тест има отношение към разграничаването на т. нар. постоянни 
(individual-level) и временни (stage-level) предикати (Carlson 1977: 170-171). Временните 
предикати изразяват (най-общо казано) временни или случайни свойства: изморен 
съм, пиян съм, седя, лежа, а постоянните - повече или по-малко постоянни или инхе- 
рентни свойства: интелигентен съм, зная, обичам. Постоянните предикати са преди- 
кати за състояние, т. е. те са постоянни състояния; повечето временни предикати не 
са предикати за състояние, ако са предикати за състояние, те са временни състояния. 

Макар че този тест не е приложим директно за българския език, от него могат 
да се направят някои изводи. Семантичното съдържание на лексикално-граматич- 
ната категория вид на глагола в български се основава на отношението на действието 
към неговия предел, независимо от говорещото лице, глаголното лице и изказването 
(Kutsarov 2007: 551). Основното семантично противопоставяне е цялостност - неця- 
лостност с главно значение на немаркирания член (несвършения вид) процесност. 
Маркиран член са свършените глаголи, означаващи цялостност, комплексност, ком- 
пактност. Само пределните глаголи (при които действието е насочено към предел 
или стига до някакъв предел) са представени в свършен и несвършен вид (стигна, 
стигам; обеля, обелвам), а непределните глаголи (при които липсва указание за 
някакъв предел) са само несвършени (зная, лежа, гранича) (Nitsolova 2008: 248). 
Глаголите от вторичен несвършен вид наследяват семантичните характеристики на 
изходния глагол от свършен вид, от който са образувани. Посочва се също така, 
че глаголната форма от несвършен вид има две значения: състояние и редица от 
състояния и събития, завършваща със състояние, а от свършен вид - събитие или 
редица от събития и състояния, завършваща със събитие (Koseska-Tosheva & Satola- 
Stashkovyak 2016). Стига се до обобщението, че: несвършеният вид като немаркиран 
член на опозицията може да изразява както процеси и състояния (една и съща 
ситуация), така и събития (промяна на ситуацията) в определен контекст (се- 
гашно историческо време и повторителност) [...] глаголите, които обозначават 
състояния (states) и непределни процеси (activities), са от несвършен вид и нямат 
съответствия от свършен вид (Charalozova 2021: 16). Съществуват пределни видови 


двойки (означаващи пределни процеси, напр. хвърля, хвърлям) между глаголи от 

първичен свършен вид и несвършени глаголи, образувани с наставки, C които се 
означават изпълненията (осъществяванията), и същински видови двойки (намирам, 
намеря) между глаголи от свършен вид и вторичен несвършен вид, с които се озна- 
чават постиженията (Charalozova 2021: 16). 

В заключение, от групата на глаголите за състояние може да се изключат всички 
глаголи от свършен вид и вторичен несвършен вид, което значително намалява броя 
на глаголите, които изразяват предикати за състояние. Приемаме, че едно от значе- 
нията на ситуационния тип състояние (постоянно състояние) отговаря на значението 
на част от първичните несвършени глаголи (зная, мразя) и на част от несвършените 
глаголи, които са производни, но нямат съответен глагол от свършен вид (образувани 
с представки от първични глаголи от несвършен вид (рядко): принадлежа; с наставка 
-н- от стари славянски корени: мръзна, или с наставки за несвършен вид от съществи- 
телни или прилагателни: студувам, живея, младея). Временно състояние също може 
да се изразява посредством първични несвършени глаголи (лежа, спя) и производни 
несвършени глаголи, които нямат съответен глагол от свършен вид и са образувани 
с наставки от първични глаголи от несвършен вид (рядко): будувам, и с наставки за 
несвършен вид от съществителни или прилагателни: червенее, белее. Тук трябва да 
се посочи, че някои от значенията на глаголите, които участват във видови двойки, 
се проявяват само в свършен или само в несвършен вид и има случаи, при които си- 
туация за състояние се реализира само с едно или с няколко от значенията на даден 
глагол в несвършен вид, например означавам със значение “имам определено значе- 


ние, но не и със значение очертавам, определям, отбелязвам. 


2.2. Тестове за продължителност и предел 
2.2.1. Предикатите за състояние могат да се употребяват с адвербиални изрази за 
продължителност като for an hour (от един час - Уеп ег 1957: 145; Dowty 1979: бо). 

Тестът противопоставя състоянията и дейностите на изпълненията (осъщест- 
вяванията) и постиженията: състоянията и дейностите могат да се свързват с адвер- 
биални изрази, които означават продължителност, за разлика от изпълненията и по- 
стиженията: (от един час / един час вярвах / тичах / “написах / *намерих). 

Тестът работи и за български, както се вижда от примерите (адвербиалните 
изрази за продължителност се свързват както със стативни предикати, така и с преди- 
кати за състояние), което е очаквано, тъй като се разчита на семантична съчетаемост 
на лексикално равнище, а не на семантична съчетаемост между лексикално и грама- 


тично равнище. 

3.a. От години боледува. 

3.6. От дълги години съществува подводният град. 

з.в. От години се намираше все на същото място. 

зг. От четири години гледаше все стената. 

з.д. От две години знаем това. 

з.е. От години искаше да отиде в Африка. 

зж. От много години вярваше, че... 

3.3. От петнадесет години имаме спестовен влог. 

3.4. От няколко минути чувстваше хлад. 

з.й. От детските си години обичаше играта с кожени топки. 


Тестът е свързан със свойството хомогенност. Ако нещо се извършва (или ев дадено 
състояние) в определен период от време, то това предполага, че е било валидно във 
всеки един момент от този период (Dowty 1979: 79). В заключение, адвербиалните из- 
рази за продължителност изразяват времеви интервал и тяхната съчетаемост е с пре- 


дикати за състояние или действие (изразяващи продължителност и непределност). 


2.2.2. Предикатите за състояние не могат да се употребяват с адвербиални изрази за 
пределност като т ап hour (за един час) (Dowty 1979: 60). 

Тестът противопоставя състоянията и дейностите на изпълненията (осъщест- 
вяванията) и постиженията: състоянията и дейностите не могат да се свързват 
с адвербиални изрази, които означават пределност, за разлика от изпълненията 
и постиженията (за един час “вярвах / *тичах / написах / намерих), и е валиден за 
български (отново причината е, че тестът се базира на семантична съчетаемост на 
лексикално равнище). 

И при двата теста затруднение представлява употребата на съответните глаголи 
с различни значения, както и натрупването на допълнителни граматични значения, 
изразявани от различни граматични категории в български като време, вид на из- 


казването, таксис. 


2.3. Тестове за агентивност 

Джордж Лейкъф (Гакой 1966) предлага тестове за диагностика на предикати за 
състояние, които могат да се използват и за диагностика на агентивност: възмож- 
ността за образуване на императивни форми, възможността за комбиниране с гла- 
голи като force (принуждавам) и persuade (убеждавам) и възможността за комбини- 


ране с агентивно ориентирани адвербиални изрази. 

2.3.1. Предикатите за състояние не могат да образуват императивни форми (ванглий- 


CKH) за разлика от останалите видове предикати (Lakoff 1966: 2; Dowty 1979: 55). 


4.а. *Know the answer! (Dowty 1979: 55) 

Знай / знайте отговора! (B български употребата e възможна B редица случаи.) 
4.6. Кип! (Dowty 1979: 55) 

Tuuaü / muuaüme! 


Семантичното съдържание Ha категорията наклонение B български ce основава на 
отношението на глаголното лице към действието (Andreychin 1983: 351; Kutsarov 2007: 
280), което може да бъде субективно и обективно. С повелително наклонение се 
означава действие, което се извършва по волята (желанието) на говорещото лице 
(Andreychin 1983: 367; Kutsarov 2007: 280). Формата за повелително наклонение 03- 
начава иреално действие в момента на говоренето, което действие говорещият 
смята, че е възможно и необходимо да ce извърши, понеже с изказването си той 
може да подтикне към това евентуалния вършител - лице, домашно животно или 
някакъв персонифициран предмет (Мизо]оуа 2008: 405). Или с други думи, глагол- 
ната форма в повелително наклонение изразява действие, към което евентуалният 
одушевен вършител се подтиква от говорещия и следователно към момента на го- 
ворене не е настъпило (същински императиви - термин на автора). За български 
(за разлика от английски) синтетични и аналитични положителни и отрицателни 
форми и конструкции за повелително наклонение се образуват от всички глаголи 
почти без изключение (вярвай, да вярва!, нека вярва, нека да вярва, не вярвай, да не 
вярва!, нека не вярва, нека да не вярва, стига си вярвал) (Ки загоу 2007: 288-294); 
друг е въпросът дали повелителните форми се реализират с някое от значенията на 
съответните глаголи, с което се изразява състояние. Важно е уточнението, че с по- 
велителните форми в български може да се означи пожелание, когато говорещият 
смята, че е необходимо действието или състоянието да се реализира и желае това, 
макар че реално не може да подтикне към реализирането му (Nitsolova, 2008: 405; 
несъщински императиви - термин на автора). 

Срещат се много примери с глаголите, които са избрани за проверка (с изклю- 


чение на глагола намирам се, за който примерите са по-редки): 


5.а. Боледувай и се самоунищожавай! 

5.6. Стой си тук и съществувай! 

5.в. Намирай се в страна, в която нямаш гражданство! 
5.г. Гледай ръката ми! ‘погледни! 

5.д. Знай, че ще дойде! (Глаголът има засвидетелствано отделно значение B повелително 
наклонение: ‘имам предвид нещо и не го забравям; помня’.) 

5.е. Искай размяна! поискай! 

5.ж. Вярвай в невинността му! ‘повярвай! 

5.3. Имай длани, мощни като пилони! 

5.и. Чувствайте радост и мъка! ‘почувствайте! 

5.й. Обичайте неприятелите си! ‘заобичайте! 


Изолирано от по-широкия контекст, в някои случаи е трудно да се определи значение- 
то, с което са употребени съответните глаголи: като пожелание без директен подтик 
от страна на говорещия (всички примери) или като транспозиционно значение на 
императивната форма на съответния глагол от свършен вид (5.г., 5.е., 5.ж, 5.H, 5.Й.). 
Повелителни форми за пожелание без директен подтик са засвидетелствани и за 
глаголи за състояние в английски: Love те tender! (Обичай ме нежно!). Трябва да се 
обърне внимание на факта, че тестът, както е формулиран за английски, се отнася 
само дот. нар. същински императиви, които имат заповеден характер (Lakoff 1966: 4). 

Тестът не е удобен за български, тъй като повелителни форми се образуват 
регулярно от глаголите за състояние и може да се употребяват като несъщински им- 
перативи, а в някои случаи и транспозиционно със значението на съответния глагол 
от свършен вид. Доколкото и заповедите, и пожеланията се отнасят към одушевени 
същества (най-често човек), несъщинските императиви се реализират при предикати 
с одушевен субект. Причината тестът да не може да се прилага директно е същата: 
разчита се на комбинацията между лексикално и граматично значение, което в раз- 


личните езици се изразява по различен начин. 


2.3.2. Предикатите за състояние не могат да бъдат комплементи на глаголи като force 
(принуждавам) и регзиаае (убеждавам) за разлика от останалите видове предикати 


(Lakoff 1966: 8; Dowty 1979: 55). 


6.a. *John forced Harry to know the answer. (Dowty 1979: 55) 
*Джон принуди Хари да знае отговора. 

6.6. John persuaded Harry to run. (Dowty 1979: 55) 
Джон убеди Хари да тича. 


За проверяваните глаголи може да се конструира контекст, в който да се реализират 
като комплементи на принуждавам или убеждавам, но реалните примери са много 
редки: принуждава го / убеждава го / да боледува наужким / да съществува в името 
на децата си / по това време да се намира в Париж / да гледа към него / да знае по- 


вече / да иска повече / да вярва в това / да има квартира, подходяща за момичета 

/ да чувства съжаление към ближните / да ги обича. С други думи, ако съществува 
потенциална ситуация, в която дадено състояние може да се реализира, то изречени- 
ята са възможни. 

Подобни примери с предикати за състояние, които се реализират като ком- 
плементи на глаголи като принуждавам или убеждавам, са засвидетелствани и за 


английски. 


7. Terry persuaded Jane to love her husband. (Olsen 1997: 37) 
Tepu убеди Джейн да обича cenpyea си. 


2.3.3. Предикатите за състояние не ce употребяват с наречия като deliberately (съз- 
нателно, умишлено, нарочно, преднамерено) и carefully (внимателно, старателно) 


(Lakoff 1966: 10; Dowty 1979: 55) за разлика от останалите видове предикати. 


8.a. *John deliberately knew the answer. (Dowty 1979: 55) 
*Джон съзнателно знаеше omeoeopa. 

8.6. John ran carefully. (Dowty 1979: 55) 
Джон muua внимателно. 

8.в. John carefully built a house. (Dowty 1979: 55) 
Джон старателно nocmpou къща. 


За български могат да бъдат открити реални примери за някои от тестваните глаголи: 


9.а. Може би той не го знаеше съзнателно. 
9.6. Тази жена съзнателно искаше да го провокира. 


За останалите глаголи от проверяваната група могат да се конструират примери с на- 
речия като съзнателно и умишлено (съзнателно / умишлено боледува две седмици 
вместо една / съществува мизерно / се намира на петия етаж / гледа към него / вярва 
в духове / има две къщи / чувства ненавист към него / не го обича), тъй като наречията 
в този случай характеризират когнитивно състояние независимо дали с глагола се 03- 
начава когнитивно или физическо състояние. С наречия за начин, които предполагат 
агентивен вършител, като старателно, внимателно няма възможност за свързване 
с глаголи за състояние и това може да се приеме за успешен тест при идентифицира- 
нето на предикати за състояние с одушевен субект (обикновено човек): старателно / 
внимателно - “боледува две седмици вместо една / съществува мизерно / се намира 
на петия етаж / гледа към него / “вярва в духове / “има две къщи / “чувства ненавист 
към него / “го обича). Глаголът гледам се съчетава с агентивни адвербиални изрази 
за начин, тъй като единствен от избраните за теста глаголи принадлежи към т. нар. 


временни предикати за състояние. 

3. ПО-ПОДРОБНИ КЛАСИФИКАЦИИ HA СИТУАЦИОННИТЕТИПОВЕ 
(ЕМОН БАХ И ДЕЙВИД ДАУТИ) 

Посочва се, че (лингвистичните) тестове за различаване на четирите класа глаголи 
(на Зено Вендлер, бел. на авт.) не дават напълно непротиворечиви резултати (Dowty 
1979: 65-66). Една or причините e, че класовете са много общи и всъщност обединяват 
нееднородни представители. 

При класификацията на Емон Бах (Bach 1981) ситуационните типове се разде- 
лят на състояния и несъстояния. Състоянията, от своя страна, се делят на динамични 
(седя, стоя, лежа и др.) и статични (пиян съм, в Ню Йорк съм, имам, обичам, прили- 
чам на и др.) въз основа на това дали могат да образуват продължителни темпорални 
форми в английски език: само динамичните предикати за състояние могат свободно 
да образуват продължителни форми. Противопоставянето между динамични и ста- 
тични предикати за състояние кореспондира с делението на временни (stage-level) 
и постоянни предикати (individual-level) (Carlson 1977: 170-171). Постоянните преди- 
кати са свързани постоянно с аргументите си независимо от времето, атемпорално. 
Временните предикати са епизодични, пространствено-временни отрязъци. 

Няколко основни характеристики на класификацията на Емон Бах я правят 
значима: класификацията не използва агентивността като диференциращ признак 
за разлика от други класификации и се основава на разликата между състояния и OC- 
таналите ситуационни типове, нещо, което не е основополагащо при другите класи- 
фикации (ЕШр 1999: 40). 

Дейвид Даути предлага класификация на ситуационните типове, която се 
основава на следните темпорални характеристики: момент (momentary) и интер- 
вал (interval); промяна (change) или липса на промяна (no change); определена про- 
мяна (definite change) и неопределена промяна (indefinite change); единична промяна 
(singular change) и комплексна промяна (complex change); агентивност (agentive) 
и неагентивност (non-agentive) (Dowty 1979: 184). Така предикатите се разделят Ha 
състояния, действия, комплексна промяна на състояния (изпълнения или осъщест- 
вявания) и единична промяна на състояния (постижения). Основен критерий за 
различаване на ситуационните типове е промяната, а агентивността се наслагва към 
останалите четири типа и те се класифицират допълнително като агентивни и не- 
агентивни. Предикатите за състояние се делят на неинтервални предикати (терминът 
e на автора - momentary): временни състояния (stage-level statives: на масата съм, 
заспал съм), които се изразяват c предикативи, и постоянни състояния (individual- 


level statives: зная, харесвам, интелигентен съм), и Ha интервални състояния (interval 

statives), които ca временни предикати без промяна (стоя, седя, лежа) (Dowty 1979: 
163-184). Индикатор за разликата между неинтервалните и интервалните предикати 
е възможността да се образуват продължителни темпорални форми за английски, 
като интервални са част от предикатите за състояние и всички останали предикати. 

Двата класа неинтервални състояния кореспондират съответно с предикативи 
за състояние и с постоянните стативни предикати (individual-level), докато всички 
интервални предикати кореспондират с временните предикати (stage-level) в теоре- 
тичния апарат на Грегъри Карлсън (Carlson 1977). 

Неинтервалните и интервалните състояния могат да бъдат с одушевен или 
c неодушевен субект и ako се срещат с одушевен субект, може да ca агентивни: be polite 
(учтив съм), Бе а hero (герой съм)’, belong here (принадлежа към), sit (седя със субект 
човешко същество), и да образуват продължителни времена в английски (Dowty 1979: 
184). Според нас по-подходяща вместо агентивност е характеристиката съзнателен 
вършител, за която необходима предпоставка е одушевеността (човек), а не агентив- 


ността. Можем да различим следните случаи при предикатите за състояние: 


- одушевеност, - съзнателност: блести, белее се; 
+ одушевеност, - съзнателност: принадлежа, намирам се; 
+ одушевеност, + съзнателност: гледам към, слушам. 


Ако се комбинира казаното досега, ситуационните типове се делят Ha неинтервални 
и интервални, неинтервалните ситуационните типове (с ПОСТОЯННО свойство) могат 
да бъдат само СЪСТОЯНИЯ. Интервалните ситуационни типове се делят на интервални 
СЪСТОЯНИЯ (временни състояния) и интервални събития (всички останали типове 


предикати освен състоянията) . 


4. ЛИНГВИСТИЧНИ ТЕСТОВЕ ЗА РАЗЛИЧАВАНЕ HA ВРЕМЕННИ 
И ПОСТОЯННИ СЪСТОЯНИЯ 
Елена Падучева (Paducheva 1996: 137-141) предлага няколко теста за разграничаване на 
постоянни състояния или свойства, които нямат отношение към продължителността, 
от временни състояния, които се реализират в определен интервал. 

Адвербиални изрази за време (например в тази минута) се комбинират само 


с временни състояния (Paducheva 1996: 137-138): 


1 Дейвид Даути изразява колебания за отделянето на агентивна група в рамките на постоянните 
предикати за състояние, които споделяме. 

10.а. *B тази минута боледуваше. 
10.6. В тази минута ухаеше на рози. 
10.в. В тази минута тя го ненавиждаше. 


Ако се наблюдават случаи на съчетание с глаголи, изразяващи постоянно състояние 
(10.B), това означава, че тези глаголи ce употребяват и със значение за временно със- 
тояние (Paducheva 1996: 137). 

Адвербиални изрази за квантификация (например често, два пъти) не се ком- 


бинират с постоянни състояния (Paducheva 1996: 139): 


п.а. “Често съществувам. 

1.6. “Два пъти зная тази формула. 
п.в. “Често имах къща. 

u.r. “Често го обичам. 


Комбинация С адвербиални изрази за продължителност в определен интервал (като 


цял ден) e възможна само при временните състояния (Paducheva, 1996: 140-141): 


12.а.*Цял ден съществувам. 
12.6.*Цял ден зная тази формула. 
12.в.*Цял ден имам къща. 

12.г. Цял ден седя на дивана. 


Доколкото тестовете за разграничаване на постоянни и временни състояния се ос- 
новават на семантичната съчетаемост на лексикално равнище, те са валидни и за 


български. 


5. ОТНОВО ЗА ВИДОВЕТЕ СЪСТОЯНИЯ 

Скритите събитийни аргументи (hidden event arguments) се въвеждат за формал- 
ната семантична интерпретация на глаголи, изразяващи действие (Davidson 1967), 
и позволяват анализа на адвербиалните модификатори като предикати от първи 
ред, които добавят информация за събитието. Изреченията с предикат за събитие 
и с предикат за състояние имат различна логическа репрезентация: в първия случай 
с три аргумента, единият от които е скрит аргумент за събитийност, а във втория 
- c два (Katz 2003: 461): 

13.a. Sandy kissed Kim. 


Санди целуна Ким. 
13.6. Ле [kiss (e, Sandy, Kim)] 

14.a. Sandy liked Kim. 
Санди xapecea Ким. 
14.6. like (Sandy, Kim) 


Доналд Дейвидсън (Davidson 1967: 92-93) приема, ue глаголите за действие се xapak- 
теризират с допълнителен скрит събитиен аргумент, посредством който действието 
може да се характеризира по отношение Ha начина, мястото и времето, в които се 
осъществява. Така транзитивен глагол въвежда He двуместно, а триместно отноше- 
ние между субект, обект и скрит събитиен аргумент (който може да се реализира 
под формата на адвербиални модификатори, които характеризират събитието и се 


анализират като предикати от първи ред): 


15.а. Иван удари Петър. 
15.6. Ле [УДАРИ (Иван, Петър, е) | 
15.в. Ле [УДАРИ (Иван, Петър, е) & ПРЕД (е, блока) & С (е, юмрук) 8 ПРЕЗ (е, нощта) | 


Като следствие от анализа на Доналд Дейвидсън се налагат изводите, че събитията са 
част от света както обектите и по тази причина събитията могат да се броят, може да 
се реферират анафорично, могат да се разполагат в пространството и времето и може 
да им се приписват други свойства (Maienborn 2019: 27). Така се достига до следната 
дефиниция за събитие в рамките на теорията на Дейвидсън: Дейвидсъновите съби- 
тия! са пространствено-времеви единици с функционално интегрирани участници 
(Maienborn 2005: 279). 
Събитията ce описват със следните свойства (Maienborn 2005: 280; Maienborn 
2019: 30): 
- “Събитията могат да ce възприемат сетивно. 
- Събитията могат да се локализират във времето и пространството. 
- “Събитията могат да се реализират по уникален (различен) начин. 
На базата на това обобщение са изведени лингвистични тестове, които позво- 
ляват да се открият скритите събитийни аргументи (МатепЬогп 2019: 30): 
Езиковите единици, изразяващи събитие, могат да бъдат инфинитивни ком- 
плементи (за английски) на перцептивни глаголи. 
Езиковите единици, изразяващи събитие, могат да се комбинират с локативни 


и темпорални модификатори. 


1 В този труд авторката използва термина eventualities, който възприехме да употребяваме със зна- 
чение ситуации (от действителността), но твърдението се отнася до събития в тесен смисъл, а в по- 
късни трудове самата авторка употребява термина events при формулирането на дефиницията. 

Езиковите единици, изразяващи събитие, могат да ce комбинират c модифика- 
тори за начин, както и сезикови изрази, представящи други участници в ситуацията: 
комитативи, инструменти и др. 

Някои автори пренасят анализа на Доналд Дейвидсън със скрити събитийни 
аргументи към описанието на предикати за състояние (Parsons 2000). Други (Kratzer 
1995) анализират разликата между временни и постоянни предикати за състояние 
в рамките на противопоставянето: предикати със скрит събитиен аргумент (16.) 
и предикати без скрит събитиен аргумент (17.), и по този начин обясняват различ- 


ното им поведение по отношение на локативните модификатори: 


16. tired: AxAe [TIRED (e, х)] 
изморен: AxAe [ИЗМОРЕН (e, x)] 
17. blond: Ax [BLOND (x)] 
рус: Ах [РУС (x)] 


Клаудия Майенборн комбинира класовете на Зено Вендлер с подхода на Доналд Дей- 
въдсън (Maienborn 2004; 2005; 2007; 2019) и разделя предикатите за състояние на два 
типа: предикати за състояние (state verbs), представени or глаголи като седя, стоя, 
лежа, чакам, блестя и спя, които представят ситуации от действителността в сми- 
съла на теоретичните постановки на Доналд Дейвидсън (състояния на Дейвидсън), 
и стативни предикати (stative verbs), представени от глаголи и прилагателни като 
зная, тежа, притежавам, приличам, хубав, рус, които не представят ситуации от 
действителността в смисъла на Доналд Дейвидсън (състояния на Ким; кимиански 
състяния) (Maienborn 2007: 2). Първата група са временни предикати за състояние, 
а втората - постоянни стативни предикати за състояние. 

Предлага се следната диагностика за откриване на скрити събитийни аргу- 
менти (Maienborn 2019: 30) и следователно за различаване на временни предикати за 
състояние от постоянни стативни предикати: 

Временните предикати за състояние могат да бъдат инфинитивни компле- 
менти (за английски, а за български - да изречение) на перцептивни глаголи. В такъв 


контекст не се срещат постоянни стативни предикати: 


18.а. Нощем я виждам и чувам да спи. 

18.6. Често я виждаше пред къщата да стои по чехли. 
18.в. “Видях я да знае някои истини. 

18.г. “Видях я да обича момчето. 


152 


SVETLA КОЕУА : ZESZYTY CYRYLO-METODIANSKIE : 10/2021 


Прави впечатление, че B TO34 контекст могат да Ce срещнат само CTaTHBHH предикати 
снеодушевен субект или одушевен неагентивен субект, който е съзнателен вършител, 
което е основа за допълнителна субкласификация. 

Временните предикати за състояние могат да се комбинират с локативни ад- 


вербиални изрази за разлика от постоянните стативни предикати: 


19.а. В градината гледаше, без да мигне, към него. 
19.6. Спеше в люлката. 

19.в. Той стоеше върху цилиндъра. 

19.г. “Знае някои истини в парка. 

19.д. “Обича момчето пред хладилника. 


Същият модел може да се наблюдава и при адвербиали за начин, комитативи и други 
модификатори, които доразвиват вътрешната структура на ситуационните типове. 
Временните предикати за състояние се комбинират с тях, докато постоянните ста- 
тивни предикати - не. Наблюдението се базира и на предходни изследвания, В KOHTO 
се посочва, че наречията за начин не може да се срещат с постоянни стативни пре- 


дикати (Katz 2003: 459): 


20.а. Детето спи (спокойно / с братята си / без възглавница). 
20.6. *Той обича (спокойно / с майка си / без чужда помощ) момичето. 


Диагностиката ясно разграничава постоянните стативни предикати от временните 
предикати за състояние и в резултат на това се заключава, че временните предикати 
за състояние означават истински Дейвидсънови състояния, докато постоянните ста- 
THBHH предикати - не (Maienborn 2019: 64). 

Разработва ce алтернативен подход, според който постоянните стативни пре- 
дикати се характеризират като кимиански състояния, и като се надграждат пред- 
ходни постановки (Kim 1969; 1976), се показва, ue постоянните стативни предикати 
не се подчиняват на анализа на Доналд Дейвидсън. Дефинират се по следния начин: 
Кимианските състояния са абстрактни обекти за онагледяване на свойство Р по 
отношение на негов носител x и на неговото време t (Maienborn 2019: 46). 

Свойствата Ha кимианските състояния ca представени, както следва (Maien- 
Богп 2019: 47): 

- Кимианските състояния не могат да се възприемат директно, да се локали- 
зират в пространството и не могат да се реализират по уникален (различен) 
начин. 


2 Кимианските състояния могат да се локализират във времето. 

- Кимианските състояния могат да ce реферират анафорично в дискурса. 
- Отрицанието на кимианско състояние е също кимианско състояние. 
Представените свойства предполагат следната лингвистична диагностика за 
кимиански състояния (постоянни стативни предикати): 
- Езиковите изрази, с които се представят кимиански състояния, не могат да 
бъдат инфинитивни комплементи на перцептивни глаголи (за български - да 
изречения), не се комбинират с локативни модификатори и езикови изрази, 


представящи допълнителни участници. 


- Езиковите изрази, с които се представят кимиански състояния, се комбини- 


рат с темпорални модификатори: 


21.а. Тя беше (винаги / от два дни) уморена. 
21.6. Той има кьщата om две години. 
21.в. През цялото време знаеше тази история. 


- Езиковите изрази, с които се представят кимиански състояния, са достъпни 


за анафорична референция: 


22.a. [Ta е уморена].. [Това], скоро ще бъде забравено. 


i 


22.6. | Ключът е изгубен|. и [това], създава много проблеми. 


i 


= Отрицанието Ha езиков израз, с които се представя кимианско състояние, 


е отново езиков израз за кимианско състояние: 


23.а. Тя е уморена. 
23.6. Тя не е уморена. 


Представената диагностика е надеждна за разграничаването на двата основни типа 
състояния: временни предикати за състояние ( Дейвидсънови състояния), за които 
е характерен скрит събитиен аргумент, и постоянни стативни предикати (кимиански 
състояния), които не могат да се интерпретират със скрит събитиен аргумент. По този 
начин се надграждат различните класификации на ситуационните типове, състоя- 
нията се описват в единна теоретична рамка като нееднороден клас и се предоставят 
надеждни инструменти за определяне на принадлежността на даден глагол или пре- 


дикативно прилагателно към съответния класификационен клас. 


6. ЗАКЛЮЧЕНИЕ 
Изследването показа, че съществуващите тестове за разграничаване на предикати 


за състояние за английски и други езици (руски) са валидни, ако не се основават на 

граматични особености, KOHTO не Ca характерни за български. Достига се до заклю- 
чението, че тестовете, при които Ce разчита на семантична съчетаемост на лекси- 
кално равнище (а не на семантична съчетаемост между лексикално и граматично 
равнище), работят и за български (с уговорката, че четирите ситуационни типа, 
предложени от Зено Вендлер, са много общи и понякога лингвистичните тестове 
не работят за всички подтипове). Анализът на Доналд Дейвидсън на глаголите за 
действие като предикати със скрит събитиен аргумент успешно се пренася при ана- 
лиза на т. нар. временни предикати за състояние и противопоставянето между двата 
типа основни състояния: постоянно състояние (кимианско състояние) и временно 
състояние (Дейвидсъново състояние), позволява формулирането на лингвистична 
диагностика, с която двата типа ясно се разграничават. Нещо повече: по този начин 
не само различните типове състояние се разглеждат в единна теоретична рамка, но 
се позволява и единно описание на глаголните предикати и предикативните прила- 


гателни за състояние. 

